ইনি আর কেউ নন। বলিউডের বেগম জান করিনা কপূর খান। ছোটবেলার মতো আজও একইরকম মিষ্টি রয়েছেন তিনি। শুধু বয়সটাই বেড়েছে এ—ই যা। বলিউডের বিখ্যাত কপূর পরিবারে জন্ম করিনার। তাই ছোটবেলা থেকেই অভিনয়ের পরিবেশেই বড় হয়ে উঠেছিলেন তিনি। 

বলিউডে তাঁর প্রথম অভিষেক হয় ‘রিফিউজি’ ছবিতে। তারপর আর পিছনে ফিরে তাকাতে হয়নি। একে একে বেশ কিছু বড় বাজেটের ছবি আসতে থাকে তাঁর ঝুলিতে। ‘অজনবী’, ‘অশোকা’, ‘কভি খুশি কভি গম’, ‘চামেলি’, ‘জব উই মেট’, ‘হিরোইন’, ‘থ্রি ইডিয়টস’, ‘দবং ২’, ‘বজরঙ্গি ভাইজান’-সহ আরও বহু ছবি রয়েছে তাঁর ফিল্মোগ্রাফিতে। 
আরও পড়ুন  
ইনস্টাগ্রামে আগুন ধরাল করিনার ‘হট’ ছবি। দেখতে ক্লিক করুন এখানে 
অভিনেত্রীদের কদর নেই! কী বলছেন করিনা? 
সেফ আলি খানকে বিয়ে করে বেশ গুছিয়েই সংসার করছেন করিনা। কিছুদিনের মধ্যে মা’ও হতে চলেছেন তিনি। আজ তাঁর ৩৬তম জন্মদিন। প্রথমবার মা হচ্ছেন তিনি, তাই এবারের জন্মদিন তাঁর কাছে খুবই স্পেশাল। জন্মদিনে স্বামী, পরিবার এবং বন্ধুবান্ধবের সঙ্গেই কাটাতে চান তিনি। আজকের দিনটি করিনার জীবনে বারবার ফিরে আসুক— এবেলা ওয়েবসাইটের তরফ থেকে রইল অনেক শুভেচ্ছা।